589 
Haud satis haec: frigens ferventia sacchara ahenum 
Excipit, ut nimium sensim tapefacta calorem 
Deponant, flammisque procul sejuncta , novoque 
Incipiant versata diu concrescere motu. 
Spissandae mirum valet haec agitatio massae: 
Cogitur, et motu quasssante tenacius haeret, 
In glutenque coit, crustisque ex parte rigescit. 
Ut satis obductum crustis, et pene liquorem 
Concrevisse vident densatis partibus, illum 
Fictilibus condunt formis, quae cuspide terrae - 
Insistunt, superasque basi vertuntur ad auras ; 
Et totidem inversas referunt longo ordine metas. 
Vasa dein sublime locant, longisque reponunt 
Asseribus, qua aditum fundo apta foramina pandunt. 
Hic positis, creta replent summa ora madenti, 
Argillaque linunt: ea res subfusca repurgat 
Sacchara, et in niveum revocat diluta colorem, 
Haec olim, vulgata fidem si fama meretur, 
Alite felici invanta est ars; namque repertam 
Gallina praeeunte ferunt, cretaeque linendae 
Commenstrante usum, pedibus dum forte lutosis 
Percurrit , madidoque excalpit sacchara rostro, 
Qua cretosa pedum posuit vestigia, late 
Candicat, et reliquis pars discolor illa pruinas 
Retulit; idque aliquis forsan speculatus in usum 
Verüt, et albenti nituerunt sacchara cultu. 
Ne minus eniteat candor, nec pondera metis 
Decrescant nimium, et fallant sua vota colonos, 
Haud creta utendum temere, cum sacchara formis 
Vix eoiere suis, integra sed altera saltem 
Expectanda dies, qua frigore tota rigescant. 
Mox, qua pertuso vasis pars ima deorsum 
Porgitur e fulcro, rimaque fatiscit, eundum 
Coeca bipalmari metae sub viscera clavo, 
Ut male concreti latitat quodcumque liquoris, 
Hac fluat, et varios alibi servetur in usus. 
Hoc ubi perficies, uda tum, perline creta, 
